open-index/open-wikipedia-markdown huggingface dataset:
Goldberg–Shprintzenin oireyhtymä

**Goldberg–Shprintzenin oireyhtymä** eli **Goldberg–Shprintzenin megakoolonoireyhtymä** on erittäin harvinainen geneettinen oireyhtymä.

Goldberg–Shprintzenin oireyhtymässä mikrokefalia ja Hirschsprungin tauti ilmenevät usein jo vastasyntyneisyysaikana. Suolisto-oireet vaihtelevat henkeä uhkaavasta suolitukoksesta krooniseen ummetukseen. Luonteenomaisia Goldberg–Shprintzenin oireyhtymälle ovat myös kasvojen epämuodostumat. Oireyhtymään liittyvät kasvonpiirteet ovat joiltain osin todettavissa jo vastasyntyneellä, mutta ne korostuvat kasvun myötä. Näihin kasvonpiirteisiin kuuluvat muiden muassa otsan kaltevuus, hypertelorismi, ptoosi, kääntynyt alahuuli, paksu vako nenän ja ylähuulen välillä sekä leuan terävyys. Muitakin ulkonäköpoikkeavuuksia saattaa esiintyä. Kädet voivat olla pienet, sormet lyhyet ja pikkusormi käyrä. Myös jalkojen kaariholvien poikkeuksellista mataluutta on kuvattu. Oireyhtymään voi liittyä kuuden tai useamman hampaan puuttuminen (oligodontia). Isoaivojen poikkeavuuksia havaitaan osalla potilaista.

Goldberg–Shprintzenin oireyhtymä aiheuttaa aina hypotonian sekä motorisen ja kielellisen kehitysviiveen. Oirekuvaan kuuluu myös kehitysvamma, joka vaikeusasteeltaan vaihtelee keskivaikeasta vaikeaan. Sairastuneilla voi olla silmiin liittyviä ongelmia, kuten synnynnäinen glaukooma, kaukotaitteisuus, suurisilmäisyys ja kolobooma. Joskus aortta- ja kammioläpät ovat puutteellisesti kehittyneet. Miespuolisilla potilailla on esiintynyt piilokiveksisyyttä. Virtsateiden mahdollisiin poikkeavuuksiin kuuluvat monirakkulainen dysplasia ja vesikoureteraalinen refluksi. Goldberg–Shprintzenin oireyhtymään saattaa joskus liittyä luustomuutoksia, kuten lyhytkasvuisuutta, skolioosia ja reisiluun kaulan eteenkallistuma.

Goldberg–Shprintzenin oireyhtymää aiheuttavat kromosomissa 10 sijaitsevan KIF1BP-geenin mutaatiot. Oireyhtymällä on autosomaalinen, peittyvä periytymistapa. Sitä esiintyy arviolta vain alle yhdellä elävänä syntyneellä lapsella miljoonasta. Diagnoosiin päästään oirekuvan ja geenitutkimuksen pohjalta. Erotusdiagnostisesti huomionarvoisia tiloja ovat Mowat–Wilsonin oireyhtymä ja Baraitser–Winterin oireyhtymä. Goldberg–Shprintzenin oireyhtymän hoito on oireenmukainen. Oireyhtymän kuvasivat ensimmäisinä R. B. Goldberg ja R. J. Shprintzen vuonna 1981.

## Lähteet
St. Olavs gate

**St. Olavs gate** on Oslossa St. Hanshaugenin kaupunginosassa sijaitseva katu, joka ulottuu Ullevålsveieniltä Wergelandsveienille. Se on nimetty Norjan kansallispyhimyksen Pyhän Olavin mukaan. 

## Kuvia

Kunstindustrimuseet.JPG|St. Olavs gate 1: Entinen taideteollisuusmuseo, nykyisin rakennus on Edvard Munch -lukion käytössä.
2011-07-23 Oslo reptilpark.jpg|St. Olavs gate 2:ssa toimii Norjan ainoa matelijatarha. Rakennus on vuodelta 1882.
St Olavs gt 21C.jpg|St. Olavs gate 21: Vietnamin suurlähetystö.
FIladelfia-St.Olavsgate-20080316.jpg|St. Olavs gate 24: Helluntailaisten Filadelfiakirkko.
Humanismens hus.JPG|St. Olavs gate 27: Täällä Rikard Nordraak sävelsi Norjan kansallislaulun.
Centralkirken Oslo.JPG|St. Olavs gate 28: Centralkirken, metodistien pääkirkko Oslossa (Trygve ja Ørn Klingenberg, 1961)
Thon Hotel Europa, Oslo.jpg|St, Olavs gate 31: Thon Hotel Europa (Reidar Arnesen, 1935)
Norges geografiske oppmåling I.jpg|St. Olavs gate 32: Norjan karttakeskuksen (tuolloinen Norges Geografiske Oppmåling) entinen pääkonttori (Wilhelm von Hanno, 1880).


## Lähteet

## Aiheesta muualla
Gina Krog

**Jørgine Anna Sverdrup Krog** (20. kesäkuuta 1847 Flakstad – 14. huhtikuuta 1916 Kristiania) oli norjalainen toimittaja ja poliitikko sekä aikansa merkittävimpiin kuulunut naisasianainen. Hän oli mukana perustamassa neljää eri naisten oikeuksia ajanutta yhdistystä, muun muassa Norjan naisasialiittoa vuonna 1884, ja ajoi naisille äänioikeutta. Kuoltuaan vuonna 1916 hänestä tuli ensimmäinen nainen, jolle Norjan valtio kustansi hautajaiset.

## Elämä ja ura

Krog syntyi Pohjois-Norjan Flakstadissa ja muutti Kristianiaan (nyk. Oslo), jossa kävi tyttökoulun. Hänellä ei ollut muuta muodollista koulutusta, mutta hän opiskeli itsenäisesti kieliä ja kirjallisuutta sekä antoi yksityisopetusta. Vuonna 1880 hän matkusti Isoon-Britanniaan, jossa hän tutustui naisasialiikkeen toimintaan. Hän tapasi suffragettien johtajan Millicent Fawcettin ja kirjoitti raportteja, jotka hän lähetti norjalaisiin lehtiin. Norjaan palattuaan hän omistautui kokonaan naisten äänioikeuden saavuttamiselle, ja vuonna 1884 hän perusti yhdessä Hagbard Bernerin kanssa Norjan naisasialiiton. Heille tuli kuitenkin kiistaa, sillä Berner oli paljon Krogia maltillisempi uudistaja ja sai ajettua yhdistykselle läpi ohjelman, joka ei edellyttänyt naisille äänioikeutta. Tämän takia Krog perusti uuden yhdistyksen nimeltä Kvinnestemmerettsforening, jota hän johti vuoteen 1897. Tästäkin yhdistyksestä hän erosi sen luovuttua yhtäläisestä äänioikeusvaatimuksesta. Vuonna 1898 Krog perusti kolmannen yhdistyksensä, Landskvinnestemmerettsforeningenin, yhdessä Fredrikke Marie Qwamin kanssa. Viisitoista vuotta myöhemmin naiset saivat Norjassa äänioikeuden.

Krog päätoimitti vuosina 1887–1916 Norjan naisasialiiton lehteä *[[Nylænde]]ä*.

Naisasian lisäksi Krog otti kantaa muihinkin yhteiskunnallisiin asioihin. Vuonna 1901 hän tuki voimakkaasti Johan Castbergin ehdottamia avioliiton ulkopuolisten lasten oikeuksia parantaneita lakeja ("de castbergske barnelover"). Krog kuului Venstre-puolueeseen, ja hänet valittiin sen keskushallitukseen vuonna 1909.


Norske kvinners nasjonalråd.jpg|Krog perustamansa Norske kvnners nasjonalråd -yhdistyksen kokouksessa vuonna 1904. Kuvassa vasemmalta Karen Gude Koht, Fredrikke Marie Qwam, Krog, Betzy Kjeldsberg ja Katti Anker Møller.
Gina Krog and Randi Blehr.jpg|Gina Krog ja Randi Blehr ministereiksi puettuina Gustav Lærumin pilapiirroksessa vuodelta 1907.
VFG GinaKrog01.JPG|Gina Krogin hautamuistomerkki Vår Frelsers -hautausmaalla Oslossa.


## Lähteet

## Aiheesta muualla
Juha Himanka

**Juha Himanka** (s. 1967) on suomalainen filosofi, joka työskentelee Lapin yliopistossa. Hänen julkaisemiaan teoksia ovat *Se ei sittenkään pyöri – johdatus mannermaiseen filosofiaan* ja *Filosofia ja tämä elämä*. Teoksessaan *Filosofia ja tämä elämä* hän vertaa filosofiaa luonnontieteisiin. Hänen tutkimuksensa ovat suuntautuneet eniten fenomenologiaan, missä erityisesti Himangan tutkima henkilö on ollut Edmund Husserl. Lisäksi Himanka on tutkinut filosofian opetusta yliopistoissa ja korkeakouluissa.

## Lähteet
Bernin klubi

**Bernin klubi** (*Club de Berne*) on läntisen Euroopan tiedustelupalveluiden päälliköiden yhteenliittymä ja yhteistyöfoorumi, joka koordinoi turvallisuusuhkien torjuntaa. Se ei ole virallinen organisaatio eikä alisteinen millekään kansanväliselle rakenteelle. Bernin klubi keskittyy vakoilun ja terrorismin torjuntaan, ja sen toimintamuotoja ovat kokoukset kaksi kertaa vuodessa sekä eri tarkoituksia varten perustetut informaatioverkostot. 

## Historia
Sveitsiläisen Bernin kaupungin mukaan nimetty Euroopan tiedustelupalveluiden liittouma sai alkunsa vuonna 1965 EEC:n kuuden perustajavaltion tiedustelujohtajien kokoontumisista. Britannia tuli sen jäseneksi vuonna 1968 ja Sveitsi vuonna 1971. Myöhemmin jäseniksi on kutsuttu muun muassa kaikki Pohjoismaat. Suojelupoliisin päällikkö Eero Kekomäki osallistui Bernin klubin kokoukseen ensimmäistä kertaa syksyllä vuonna 1993. Vuoden 2001 syyskuun 11. päivän terrori-iskujen jälkeen perustettiin ikään kuin Bernin klubin kasvoiksi *Counter Terrorism Group* (CTG), johon kuuluvat kaikkien EU:n jäsenvaltioiden lisäksi Sveitsi ja Norja. CTG toimii viestin välittäjänä Bernin klubin ja EU:n välillä.

## Lähteet

## Aiheesta muualla

* About CTG
* The Club de Berne: a black box of growing intelligence cooperation - about:intel
Suora Broadcast

**Suora Broadcast** (vuoteen 2021 asti **Streamteam Nordic**) on suomalainen televisiotuotantoyhtiö, joka keskittyy urheilulähetysten monikameratuotantoihin. Suora on ylivieskalaislähtöinen perheyritys, ja sen päätoimipisteet sijaitsevat Helsingin Länsi-Pasilassa ja Vallilassa.

## Historia
Yritys perustettiin vuonna 2006 nimellä Streamteam Nordic aluksi raviurheilun nettistriimaukseen. Vuonna 2012 yritys perusti ravituotantojen etäohjauskeskuksen Ouluun. Vuonna 2016 Streamteam osti Tuotantotalo Wernen koko osakekannan ja aloitti jääkiekkolähetysten tuotannon. Kaksi vuotta myöhemmin Streamteam perusti Iso Pajan tiloihin Jääkiekon SM-liigan etätuotantokeskuksen, jossa sijaitsee myös videotuomarien tilat. Vuonna 2021 yrityksen uudeksi nimeksi tuli Suora Broadcast, ja se laajensi tuotantoaan koripallo-otteluihin. Vuonna 2022 Suora sai uudet toimitilat Helsingin Vallilasta Fredriksberg-toimistotalosta. Samana vuonna Suora siirtyi yrityskaupassa ruotsalaisen DMC Productionin omistukseen.

## Kritiikki
Syksyllä 2022 uutisoitiin Suoran leikanneen rajusti henkilöstökulujaan, mikä oli johtanut kokemattomien työntekijöiden palkkaamiseen ja heikkoon laatuun Jääkiekon SM-liigan lähetyksissä. Kritiikkiä saivat etenkin ohjaus- ja äänityö sekä hidastukset. Yritykselle työskentelyn lopettanut ohjaaja kertoi Suoran laskeneen lähetyskohtaisia palkkioita yli 40 prosenttia. Suoran toimitusjohtaja Johanna Koskela ei vastannut tiedotusvälineiden kysymyksiin puhelimitse, mutta totesi sähköpostilla muun muassa ”korona-ajan epävarmuuden näkyneen osaajapulana”.

## Lähteet
Savannitöyhtöviheltäjä

**Savannitöyhtöviheltäjä** (*Oreoica gutturalis*) on tupsuviheltäjiin kuuluva lintulaji. Lajia tavataan Australiassa.

## Koko ja ulkonäkö

Savannitöyhtöviheltäjä kasvaa 19&ndash;23 cm pitkäksi. Sukupuolet eroavat toisistaan ulkonäöltään. Koiraan päälaen töyhtö, rinta ja otsasta rintaan ulottuva juova ovat mustat. Otsa ja kurkku ovat valkoiset. Selkä ja siivet ovat harmahtavan ruskeat. Savannitöyhtöviheltäjänaaras on päästään selästään ja siivistään harmahtavan ruskea ja vatsastaan vaaleamman ruskea.

## Levinneisyys ja elintavat
Savannitöyhtöviheltäjää tavataan lähes koko Australiassa lukuun ottamatta pohjoisen ja idän rannikkoalueita. Lajin elinympäristöä ovat kuivat metsät ja pensaikot. Lintu liikkuu useimmiten yksittäin, ja sen ravintoa ovat hyönteiset ja siemenet. Joskus se liittyy sekaparviin. Savannitöyhtöviheltäjän pesimäkausi on elokuusta joulukuulle. Kuppimainen pesä on puussa, ja naaras munii yhdestä neljään munaa.

## Lähteet
Luhtaanmäen kivisilta

**Luhtaanmäen kivisilta** on Luhtaanmäenjoen ylittävä kivinen holvisilta Vantaalla. Se sijaitsee Luhtaanmäentien ja Hämeenlinnanväylän välissä Keimolan ja Luhtaanmäen kaupunginosien rajalla. Silta on rakennettu 1890-luvulla. Se on aiemmin ollut tieliikennekäytössä, ja nykyään se palvelee jalankulkua ja pyöräilyä. Luhtaanmäen silta on Vantaan rakennusperintökohde ja yksi kolmesta Vantaalla säilyneestä historiallisesta kivisillasta Brobackan kivisillan ja Hakkilan kivisillan ohella. 

## Lähteet

## Aiheesta muualla
Olivia DeJonge

**Olivia DeJonge** (s. 30. huhtikuuta 1998 Melbourne) on australialainen näyttelijä. Hänet tunnetaan rooleistaan draamasarjassa *[[Hiding TV-sarja|Hiding]]* (2015) ja Netflix-sarjassa *[[The Society (TV-sarja)|The Society]]* (2019).

## Elämäkerta
DeJonge syntyi Melbournessa Victoriassa, Robynin ja Rob DeJongen tytär, liikemies. Hän muutti Perthiin, Länsi-Australiaan vanhempiensa kanssa viisivuotiaana, missä hän varttui Peppermint Grovessa. Hän on opiskellut Presbyterian Ladies' Collegessa Perthissä.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Urheilupesu

**Urheilupesu** () on propagandan muoto, jossa valtiot tai muut organisaatiot käyttävät urheilua eri tavoin parantaakseen mainettaan. Tunnettu nykyajan esimerkki urheilupesusta on suurten urheilutapahtumien järjestäminen autoritäärisissä ja huonojen ihmisoikeuksien maissa, jolloin hallinto pyrkii esittämään itsensä positiivisemmassa valossa. Suuret yritykset pyrkivät myös tuomaan itselleen positiivista julkisuutta sponsoroimalla urheilutapahtumia ja varakkaat yksilöt omistamalla urheiluseuroja. Kansainvälisesti urheilupesua voidaan pitää pehmeän vallankäytön muotona.

*Urheilupesu*-käsite on syntynyt samoista lähtökohdista kuin viherpesu ja pinkkipesu. Englanninkielistä termiä *sportswashing* alettiin käyttää 2010-luvulla.

Varhainen esimerkki urheilupesusta on Natsi-Saksassa järjestetyt kesäolympialaiset 1936, joita Adolf Hitlerin hallinto käytti kansallisosialistisen propagandan levittämiseen. Natsit perustelivat saksalaisurheilijoiden menestyksellä ”arjalaisen rodun” ylivertaisuutta.

## Esimerkkejä
* Jalkapallon maailmanmestaruuskilpailut 1934 Italiassa Benito Mussolinin diktatuurissa.
* Kesäolympialaiset 1936 ja talviolympialaiset 1936 Natsi-Saksassa.
* Jalkapallon maailmanmestaruuskilpailut 1978 Argentiinan sotilasdiktatuurin aikana.
* Nyrkkeilyliitto WBA:n mestaruusottelut Etelä-Afrikassa apartheidin aikaan.
* Kesäolympialaiset 1980 Neuvostoliitossa.
* Jääkiekon maailmanmestaruuskilpailut 2014 Valko-Venäjällä Aljaksandr Lukašenkan diktatuurissa.
* Jalkapallon maailmanmestaruuskilpailut 2018 Venäjällä Vladimir Putinin autoritäärisen hallinnon aikana.
* Jalkapallon maailmanmestaruuskilpailut 2022 heikkojen ihmisoikeuksien ja vähäpätöisen jalkapallokulttuurin Qatarissa.
* Bahrainin, Qatarin, Saudi-Arabian ja Abu Dhabin Formula 1 -kilpailut.
* LIV Golf, Saudi-Arabian rahoittama golfkiertue vuodesta 2022 alkaen.

## Lähteet
Tuhmajoki

**Tuhmajoki** on Keski-Suomen Saarijärvellä virtaava noin kaksi kilometriä pitkä joki, alkaa Tuhmalammesta ja laskee Kalmarinselkään. Joki muodostaa Saarijärven reitin pääuoman keskijuoksun osuuden.

## Joen kulku
Jo yläpuolinen Tuhmalampi on kapea järvi, jonka koillispään kapeneva Kaihlalahti muuttuu 70–180&nbsp;metriä leveäksi Tuhmajoeksi. Joen niskalla on vedenpinnan korkeus 131,7&nbsp;metriä mpy. Sen rannat ovat vuorotellen Länsi-Kalmarin peltomaata ja metsämaata. Joen kaltevuus jyrkkenee 850&nbsp;metrin jälkeen Tuhmakoskeksi, joka on kartan mukaan yli 400&nbsp;metriä pitkä. Koski alkaa maantiesillan kohdalla. Kosken alla on vedenpinnan korkeus 130,6&nbsp;metriä mpy. Kosken alla on kaksi saarta, jotka ovat pieniä luotoja. Joki mutkittelee alajuoksulla kolmesti ja samalla se kapenee. Kapeimmassa kohdassa on joki noin 25&nbsp;metriä leveä. Joki laskee Kalmarinselän länsirantaan, jossa vedenpinnan korkeus on 129,8&nbsp;metriä mpy. Joelle kertyy pudotusta 1,9&nbsp;metriä.

## Hydrologiaa
Tuhmajoki sijaitsee Kymijoen vesistössä&nbsp;(14) Saarijärven reitin valuma-alueen&nbsp;(14.6) Mahlunjärven alueella&nbsp;(14.62), jonka Kalmarinselän alueeseen&nbsp;(14.623) se kuuluu. Joen valuma-alueen pinta-alaa ei ole tiedossa, mutta sen suuruus voidaan likimain arvioida. Kalmarinselän alueen&nbsp;(14.623) valuma-alue on 1&nbsp;787,84&nbsp;neliökilometriä. Siihen kuuluu kuitenkin Kalmarinselkä (7,05&nbsp;km²), sen lähialueet ja Saukonpuron valuma-alue (14.628, 51,91&nbsp;km²). Joen valuma-alue olisi nämä alueet pois lukien 1&nbsp;728,88&nbsp;neliökilometriä, joka sekin on liian suuri arvo. Valuma-alueen likiarvoksi voidaan ilmoittaa noin 1&nbsp;700&nbsp;neliökilometriä. Joen virtaama on Tuhmakosken Vesihallituksen vuonna 1977 julkaistun Koski-inventoinnin mukaan noin 13,6&nbsp;kuutiometriä sekunnissa.

## Historiaa
Vuonna 1977 julkaistussa Vesihallituksen Koski-inventoinnissa ilmoitetaan Tuhmakosken tietoja. Se on 120&nbsp;metriä pitkä, 40&nbsp;metriä leveä ja sen pudotus on 1,1&nbsp;metriä. Koskessa on toiminut ainakin vesimylly.

## Luontoarvoja
Joki sisältyy vuodesta 2016 alkaen valtakunnallisesti arvokkaisiin maisema-alueisiin. Joen rantavyöhykkeitä on merkitty mukaan Saarijärven reitin Natura 2000- hankkeen suojelualueeseen (FI0900025, 1&nbsp;534&nbsp;hehtaaria), jolla pyritään suojelemaan joen rantoja. Suojeluun on otettu joen keskijuoksulta Tuhmakosken kummatkin rannat ja Hulamapuron suiston ympäristöä.

## Katso myös
* Luettelo Suomen Natura 2000 -alueista

## Huomioita

## Lähteet
Ikuinenkesä

**Ikuinenkesä** (vuosina 2017–2024 **Intiaanikesä**) on keväällä 2017 perustettu suomalainen pop-yhtye. Siihen kuuluu laulaja-lauluntekijä Johannes K (oik. Olli Somero) ja kitaristi-tuottaja Tapio Heinilä, jotka molemmat tunnetaan myös Joosua-yhtyeestä. Yhtye tunnetaan muun muassa kappaleesta "Neiti Kesäheinä"*.* Yhtyeellä on levytyssopimus Sony Music Entertainmentin kanssa.

## Diskografia
### Studioalbumit

* *Suljetut ovet* (2020)
* *Omenapuu*  (2023)
* *Kaunein aave* (2026)

### Singlet

## Lähteet
Heikki Ikäheimo

**Heikki Ikäheimo** on suomalainen filosofian tohtori. Hän toimi assistenttina, myös vanhempana assistenttina Jyväskylän yliopistossa 1997-2005 ja siellä hän väitteli tohtoriksi 2003. Hän oli tutkijana ja opettajana Frankfurtissa ja Sydneyssä noin kymmenen vuoden ajan. Hän on ollut kiinnostunut Martin Heideggerin ajattelutavasta. Erityisesti Ikäheimo on arvostanut Heideggerin suhtautumista subjektin äärellisyyteen ja aikakäsityksiin. Ikäheimon tutkimustapaa on luonnehdittu käsitteelliseksi ja analyyttiseksi.

## Lähteet
Kitulan kaivos

**Kitulan kaivos**, tunnetaan myös nimellä **Lajun kaivos** on Puumalassa sijaitseva toimintansa lopettanut nikkeli-kuparikaivos, joka oli Virtasalmen kaivoksen sivukaivos. Malmio löydettiin vuonna 1950 lähetetyn kansannäytteen perusteella. Outokumpu Oy louhi kiveä avolouhoksesta talvella ja kesällä 1970 yhteensä 59&nbsp;000 tonnia, josta malmikiveä oli 19&nbsp;000 tonnia. Malmikivi sisälsi 0,87 % nikkeliä, 0,24 % kuparia ja 4,57 % rikkiä. Malmin rikastus tapahtui Virtasalmen kaivoksella. Louhintaa tehtiin jonkin verran myös kantatie 62:n alle kaivetuissa kahdessa lyhyessä vinotunnelissa. 

Avolouhos ja tunnelit ovat nykyisin täyttyneet vedellä. Noin 20 metrin syvyinen avolouhos on osittain aidattu. Avolouhoksen vesi on väriltään mustaa ja happamoitunut louhokseen ajettujen rikkipitoisten maamassojen vuoksi. Kaivoksen alueelta virtaa ylivuotovesi puroa pitkin Rommakonlahteen ja Naistenveteen. Sivukivien läjitysalue sijaitsee louhoksen kaakkoispuolella. Sivukivet voivat sisältää happoa tuottavia sulfidimineraaleja. Sivukivialue on osittain metsittynyt.

## Lähteet
Patrick Ness

**Patrick Ness** (s. 1971) on yhdysvaltalainen kirjailija. Hän kirjoittaa sekä nuorille aikuisille että aikuisille. Ness on asunut Englannissa vuodesta 1999. Hänet kutsuttiin Royal Society of Literaturen jäseneksi 2023.

Ness on opiskellut englanninkielistä kirjallisuutta Etelä-Kalifornian yliopistossa. Hänen esikoisteoksensa *The Crash of Hennington* ilmestyi vuonna 2003. Ness on opettanut luovaa kirjoittamista Oxfordin yliopistossa ja kirjoittanut muun muassa *[[The Daily Telegraph]]iin*, *[[The Times Literary Supplement]]iin* ja *[[The Guardian]]iin*. Ness sai Carnegie-mitalin vuosina 2011 ja 2011 teoksista *Monsters of Men* ja *Hirviön kutsu*. *Hirviön kutsu* oli myös Tähtifantasia-palkinto-ehdokkaana. Kirjasta on tehty Nessin käsikirjoittama samanniminen elokuva (2016).

## Tuotanto
* *The Crash of Hennington* (2003)
* *Topics About Which I Know Nothing* (2004)
* 
* *More Than This* (2013)
* *The Crane Wife* (2014)
* *The Rest of Us Just Live Here* (2015)
* *Release* (2017)
* *And the Ocean Was Our Sky* (2018)
* *Burn* (2020)
* *Different for Boys* (2023)

;Chaos Walking -trilogia
* *The Knife of Never Letting Go* (2008)
* *The Ask and the Answer* (2009)
* *Monsters of Men* (2010)

## Lähteet

## Aiheesta muualla
* Patrick Nessin verkkosivut
Ylimmäisenjärvi (Rautavaara)

**Ylimmäisenjärvi** on metsäjärvi Pohjois-Savon ja Pohjois-Karjalan maakuntarajalla. Sen pinta-ala on 1,2 neliökilometriä. Etäisyys Kuopiosta on 99 kilometriä pohjoiskoilliseen. Järven länsiosa sijaitsee Rautavaaralla ja itäosa Nurmeksessa.

## Maantiede
Ylimmäisenjärven pituus kaakosta luoteeseen on noin 2,8 kilometriä. Järven etelä- ja keskiosa on rantaviivaltaan polveilevaa, pitkänkapeaa, noin 200–300 metriä leveää vesialuetta. Pohjoisessa järvi on leveämpi ja matalampi. Järven pohjoisosaa jakaa Mäntyniemi, jonka länsipuolella sijaitsee Mäntylahti. Ylimmäisenjärven eteläpuoliskolla sijaitsee kaksi vähintään kymmenen metriä syvää vyöhykettä. Syvin piste, kahdeksantoista metriä, sijaitsee itärannan Majaniemeltä noin sata metriä länteen. Järven pohjoisosa osa on alle kolme metriä syvä ja rantaviivaltaan osin epämääräinen.

Ylimmäisenjärven saariluku on yksi. Saari on vailla karttanimeä ja sen pinta-ala on noin kahdeksan aaria. Maakuntaraja kulkee saaren poikki. Järven eteläosan rannat ovat melko jyrkkiä. Järven eteläpuolinen Sammakkomäki kohoaa yli 200 metriä merenpinnan yläpuolelle. Kaakkoisen rannan Teerikallion kohdalla sijaitsee luonnonsuojelualue. Pohjoiset rannat ovat loivaa suoaluetta (Rantasuo, Suurisuo).

Ylimmäisenjärveen virtaa useita suo-ojia. Järvi laskee Välijokea Ylimmäisenlampeen (144,1 metriä mpy), joka laskee Myllyjokena Huttulavaaran pohjoispuolitse kohti itää Koppelojärven luoteisosan Vasikkalahteen. Ylimmäisenjärven ja Koppelojärven välinen etäisyys on noin kaksi kilometriä. Järvien välissä sijaitsee Huttulanvaaran lisäksi Roijeikonsuo.

Ylimmäisenjärven vesitilavuus on 3&nbsp;950&nbsp;000 kuutiometriä.

Ylimmäisenjärvi (04.465.1.004) kuuluu Koppelonjoen valuma-alueeseen (04.465), joka on kolmannen jakovaiheen vesistö Vuoksen vesistössä (04). Toinen jakovaihe on Valtimonjoen valuma-alue (04.46) ja ensimmäinen jakovaihe on Pielisen reitin valuma-alue (04.4). Ylimmäisenjärvi on toiseksi laajin Koppelonjoen valuma-alueen yhdeksästä vähintään hehtaarin laajuisesta vakavedestä. Laajin on Koppelojärvi.

## Lähteet
Kristinusko Itävallassa

Tämä artikkeli kertoo **kristinuskosta Itävallassa**. Itävallan väestöstä valtaosa, 55,2 prosenttia, kuuluu roomalaiskatoliseen kirkkoon. Muita merkittäviä kristittyjä kirkkokuntia ovat ortodoksit (4,9 % väestöstä) sekä evankeliset kristityt (3,8 % väestöstä).  

## Tunnustuskunnat
### Katolinen kirkko
Itävallassa oli vuonna 2004 yhteensä noin 5,8 miljoonaa katolisen kirkon jäsentä, mikä oli noin 72,1 prosenttia maan väestöstä. Itävallassa toimii kaksi katolista arkkihiippakuntaa, joiden alaisuudessa on yhteensä seitsemän hiippakuntaa. Lisäksi Itävallassa toimii sotilasordinaatti.

### Protestantismi
Luterilaisuutta Itävallassa edustaa Luterilaiseen maailmanliittoon kuuluva Itävallan Augsburgin tunnustuksen evankelinen kirkko. Kirkolla oli vuonna 2023 yhteensä 247&nbsp;834 jäsentä.

Baptistista liikettä Itävallassa edustaa Baptistien maailmanliittoon kuuluva Itävallan baptistiliitto. Baptistiliittoon kuului vuonna 2025 yhteensä 28 seurakuntaa ja sillä on 1&nbsp;887 jäsentä.

## Historia
Itävalta oli aikoinaan Itävalta-Unkarin valtakunnan keskus. Ensimmäisen maailmansodan jälkeen Itävallasta tuli liittotasavalta, jonka Saksa valloitti vuonna 1938. Toisen maailmansodan jälkeen Itävallasta kehittyi vähitellen vakaa yhteiskunta.

Itävalta on ollut uskonnollisesti sillanrakentaja idän ja lännen välillä. Itävallan tärkein uskonnollinen ryhmä on roomalaiskatolinen kirkko. Protestanttiset kirkot (luterilaiset, reformoidut, metodistit ja baptistit) muodostavat noin kuuden prosentin vähemmistön. Itävallan metodistikirkko on osa yhdistynyttä metodistikirkkoa.

Itävallassa on myös huomattava ortodoksinen vähemmistö. Kreikkalaiskatoliset ortodoksit muodostavat vanhimman kirkkokunnan ja Serbian ortodoksikirko on lukumäärältään suurin ortodoksinen ryhmä.

## Kirkkojenväliset järjestöt
Itävalassa ekumeeninen kumppanuus on yleinen käytäntö, ja useat kirkot toimivat KMN:n alaisessa ekumeenisessa neuvostossa. Roomalaiskatolinen kirkko on kuulunut ekumeeniseen neuvostoon vuodesta 1994 lähtien. Itävallassa toimii myös MEA:n alaisuuteen kuuluva Itävallan evankelinen allianssi.

## Lähteet
Asta Nørregaard

**Asta Elise Jakobine Nørregaard** (13. elokuuta 1853 Kristiania – 23. maaliskuuta 1933 Oslo) oli norjalainen taidemaalari, joka tunnetaan erityisesti muotokuvistaan. Häntä opettivat muun muassa Eilif Peterssen, Léon Bonnat ja Jules Bastien-Lepage.

## Teoksia

Gina Krog by Asta Nørregaard.jpeg|Gina Krogin muotokuva
RagnaNielsen.jpg|Ragna Nielsenin muotokuva 
Asta Norregaard Ved en vannkilde Italia.jpg|*Ved en vannkilde med antikk ruin, Italia*


## Lähteet

## Aiheesta muualla
Kristinusko Belgiassa

Tämä artikkeli kertoo **kristinuskosta Belgiassa**. Belgian väestöstä valtaosa, 57,1 prosenttia, kuuluu roomalaiskatoliseen kirkkoon. Muita merkittäviä kristittyjä kirkkokuntia ovat protestantit (2,3 % väestöstä) sekä muut kristityt (2,8 % väestöstä). 

## Tunnustuskunnat
### Katolinen kirkko
Belgiassa oli vuonna 2004 yhteensä noin 7,8 miljoonaa katolisen kirkon jäsentä, mikä oli noin 75,5 prosenttia väestöstä. Belgiassa toimii yksi arkkihiippakunta, jonka alaisuudessa on seitsemän hiippakuntaa. Lisäksi Belgiassa toimii sotilasordinaatti.

### Protestantismi
Baptistista liikettä Belgiassa edustaa Belgian baptistiliitto. Baptistiliittoon kuului vuonna 2025 yhteensä 29 seurakuntaa ja sillä on 1&nbsp;333 jäsentä.

## Historia
Belgia on ollut perustuslaillinen monarkia vuodesta 1830, joka on jakautunut kielialueittain federalisoituun hallintojärjestelmään. Belgia on yksi Euroopan unionin perustajajäsenistä ja Euroopan komission sekä neuvostojen kotipaikka. Monet eurooppalaiset kirkot ja ekumeeniset järjestöt ovat perustaneet toimistojaan Brysseliin.

Katolinen kirkko on Belgian enemmistökirkko. Uskonpuhdistuksella oli historiallisesti vahva vaikutusalueella. Alankomaiden itsenäisyystaistelu ja vastauskonpuhdistus johtivat kuitenkin katolisen kirkon uudelleenperustamiseen.

Protestanttisten ryhmien ja muiden pienten kirkkojen suhteet katoliseen kirkkoon ovat pitkään olleet vaikeat. Protestanteista noin 50 prosenttia koostuu evankelikaalisista ja helluntailaisista ryhmistä. Yhdessä karismaattisten yhteisöjen kanssa ryhmät muodostavat noin 3 prosenttia Belgian kristityistä. Ortodoksien määrä Belgiassa on pieni.

## Kirkkojenväliset järjestöt
Belgiassa anglikaanista, katolista, ortodoksista ja yhdistynyttä protestanttikirkkoa yhdistää neuvoa-antava elin. Belgiassa toimii kaksi MEA:n alaisuuteen kuuluvaa liittoa: flanderin ja ranskankielisen alueen mukaisesti.

## Lähteet
Kristinusko Kroatiassa

Tämä artikkeli kertoo **kristinuskosta Kroatiassa**. Kroatian väestöstä valtaosa, 86,3 prosenttia, kuuluu roomalaiskatoliseen kirkkoon. Muita merkittäviä kristittyjä kirkkokuntia ovat ortodoksit (4,4 % väestöstä). 

## Tunnustuskunnat
### Katolinen kirkko
Kroatiassa oli vuonna 2004 yhteensä noin 3,9 miljoonaa katolisen kirkon jäsentä, mikä oli noin 73,5 prosenttia maan väestöstä. Kroatiassa toimii viisi katolista arkkihiippakuntaa, joiden alaisuudessa on yhteensä 12 hiippakuntaa. Lisäksi Kroatiasa toimii sotilasordinaatti.

### Protestantismi
Luterilaisuutta Italiassa edustaa Luterilaiseen maailmanliittoon kuuluva Kroatian evankelis-luterilainen kirkko. Kirkolla oli vuonna 2023 yhteensä 3&nbsp;300 jäsentä.

Baptistista liikettä Kroatiassa edustaa Kroatian baptistiliitto. Baptistiliittoon kuului vuonna 2025 yhteensä 48 seurakuntaa ja sillä on 2&nbsp;000 jäsentä.

## Historia
Nykyinen Kroatia kuului ensimmäisen maailmansodan loppuun saakka Itävalta-Unkarin valtakuntaan. Kroatia liittyi kungiaskuntaan, josta tuli vuonna 1929 Jugoslavia. Kroatia julistautui itsenäiseksi vuonna 1991 ja maa joutui lähes välittömästi sisällissotaan serbivähemmistön taistellessa itsenäisyydestä vuoteen 1995 saakka.

Roomalaiskatolisella kirkolla on Kroatiassa pitkä historia. Vuonna 1945 alkoi verinen vainon kausi, joka jatkui 1950-luvun alkuun asti. Monia pappeja vangittiin, kidutettiin ja teloitettiin. Vuonna 1990 uskonnonnopetus tuli uudelleen pakolliseksi osaksi julkista opetusta.

## Lähteet
Kartverket

**Kartverket** (vuoteen 2012 *Statens kartverk*) on norjalainen valtionvirasto, joka tuottaa paikkatietoa. Se perustettiin vuonna 1773 nimellä Norges Grændsers Opmaaling.


Norges geografiske oppmåling I.jpg|Entinen pääkonttori Oslossa (Wilhelm von Hanno, 1880)


## Lähteet

## Aiheesta muualla
* Kartverketin verkkosivut
Sam Kerr (Skotlanti)

**Samantha Mary "Sam" Kerr** (s. 17. huhtikuuta 1999 Falkirk) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa heinäkuun 2023 puoliväliin mennessä 15 maaottelua, joista ensimmäisen maaliskuussa 2020 Ukrainaa vastaan.

Kerr siirtyi kesällä 2023 skotlantilaisesta Rangersista saksalaisseura Bayern Müncheniin.

## Lähteet
Lapinjärvi (Rautavaara)

**Lapinjärvi** on Keyritynjokeen laskeva metsäjärvi Rautavaaran keskiosassa Pohjois-Savossa. Sen pinta-ala on 2,2 neliökilometriä. Etäisyys Kuopiosta on 77 kilometriä pohjoiskoilliseen ja Rautavaaran keskustasta kolmisen kilometriä koilliseen.

## Maantiede
Lapinjärvi käsittää melko selväpiirteisen ja tasaleveän altaan, jonka pituus kaakosta luoteeseen on noin 2,3 kilometriä ja leveys lounaasta koilliseen noin 1,1 kilometriä. Järven pohjoiskolkan muodostaa noin hehtaarin laajuinen Pohjoislahti. Järven itärannalla sijaitsee noin 50 metriä pitkä Matikkaniemi. Lapinjärven pohja kumpuilee jossain määrin. Vähintään kymmenen metriä syvien alueiden pinta-ala on noin 5,5 hehtaaria. Syvin piste on yksitoista metriä.

Lapinjärven saariluku on kaksi. Saarten yhteenlaskettu pinta-ala on noin 515 neliömetriä ja ne sijaitsevat järven koillisosassa. Kauempana rantaviivasta sijaitsevan saaren karttanimi on Hanhiluoto. Lapinjärven rannat ovat metsäisiä, pohjoisrannalla on joitakin pientaloja. Järven pohjoispuolitse kulkee kantatie 87.

Lapinjärveen virtaa useita suo-ojia ympäröiviltä soilta (Lapinsuo, Vehkasuo, Hanhisuo, Leveisensuo, Katajasalmensuot). Idästä Hanhilammelta (146,7 metriä mpy) virtaa järven kaakkoisrannan Hanhikallion kohdalle Hanhipuro. Lapinjärven luusua sijaitsee altaan eteläkolkassa, josta alkaa etelään virtaava noin 300 metriä pitkä Hyttipuro, joka laskee järven eteläpuolitse virtaavaan Keyritynjokeen.

Lapinjärven vesitilavuus on 8&nbsp;275&nbsp;000 kuutiometriä.

Lapinjärvi (04.677.1.001) kuuluu Hyttipuron valuma-alueeseen (04.677), joka on kolmannen jakovaiheen vesistö Vuoksen vesistössä (04). Toinen jakovaihe on Keyritynjoen valuma-alue (04.67) ja ensimmäinen jakovaihe on Nilsiän reitin valuma-alue (04.6). Lapinjärvi on laajin Hyttipuron valuma-alueen kolmetoista vähintään hehtaarin laajuisesta vakavedestä. Toiseksi laajin on kaksitoistahehtaarinen Ala-Taivaljärvi, jota seuraa Ylä-Taivaljärvi.

Suomessa on 27 vähintään hehtaarin laajuista Lapinjärveä. Rautavaaran Lapinjärvi on niistä toiseksi laajin. Järviwikin mukaan pohjoisin Lapinjärvi sijaitsee Kuusamossa.

## Lähteet
Pezinok

**Pezinok** (, ) on kaupunki Slovakian lounaisosassa Bratislavan alueella. Vuonna 2021 kaupungissa asui vajaa 25 000 asukasta.

## Historia
Ensimmäinen maininta Pezinokin alueesta on vuodelta 1208 nimellä "Terra Bozin". Seuraavat vuosisadat siellä harjoitettiin erityisesti kaivostoimintaa, mutta 1500-luvulla viininviljelys tuli yhä suositummaksi. Pezinok sai vapaan kuninkaallisen kaupungin aseman vuonna 1647.

Pezinok alkoi teollistua 1800-luvun kuluessa. Kaupunkiin perustettiin muun muassa rikkihappo-, naula- sekä tiilitehtaat. Siitä muodostui myös tärkeä liikenteen solmukohta Pienkarpaattien alueella uuden rautatien rakentamisen jälkeen.

2000-luvulla Pezinok on ollut uutisissa uuden kaatopaikan rakentamiseen liittyneiden epäselvyyksien vuoksi. Kaatopaikkaa vastustamaan syntyi laaja kansalaisliike, johon osallistui muun muassa Slovakian tuleva presidentti Zuzana Čaputová.

## Väestö

## Teollisuus
Nykyään Pezinok on tunnettu erityisesti viinintuotannostaan.

## Nähtävyyksiä
Kaupungin vanha keskusta on tehty ruutukaavan mukaan ja siellä sijaitsee vanhoja porvaritaloja. Muita nähtävyyksiä ovat 1200-luvulla rakennettu linna sekä vanha renessanssityylinen kaupungintalo.

## Urheilu
Kaupungin koripalloseura MBK Pezinok ei ole pelannut aikuisten sarjassa sitten vuoden 2011. Se on silti yhä Slovakian koripalloliigan menestynein joukkue.

## Ystävyyskaupungit
*Lähde*

*  Mosonmagyaróvár, Unkari
*  Mladá Boleslav, Tšekki
*  Neusiedl am See, Itävalta
*  Izola, Slovenia

## Kuuluisia asukkaita
* Zuzana Čaputová, Slovakian presidentti
* Richard Réti, shakkimestari
* Ľudovít Rajter, säveltäjä, kapellimestari
* Eugen Suchoň, säveltäjä

## Lähteet

## Aiheesta muualla

* Kaupungin kotisivut
KAT6A-oireyhtymä

**KAT6A-oireyhtymä** on geneettinen oireyhtymä, johon liittyy kromosomissa 8 sijaitsevan KAT6A-geenin tuottaman lysiini-asetyylitransferaasi-6A-entsyymin toiminnan puutteellisuus. Oireyhtymällä on autosomaalinen, vallitseva periytymistapa, mutta se on useimmissa tapauksissa johtunut sporadisesta uudesta mutaatiosta. Ensimmäiset kuvaukset KAT6A-oireyhtymästä ovat vuodelta 2015, ja vuoteen 2020 mennessä diagnoosi oli asetettu noin 300:lle henkilölle. KAT6A-oireyhtymän oirekuva on yksilöllisesti vaihteleva ja vielä puutteellisesti tunnettu.

KAT6A-oireyhtymään liittyy poikkeuksetta kehitysviive. Useimmiten puheen ymmärrys on kehittynyt paremmaksi kuin kyky tuottaa puhetta. Jotkut ovat oppineet jopa ongelmattoman puhumisen, mutta toiset eivät ole oppineet puhumaan aikuisiälläkään. Lisäksi kehitysviive ilmenee motoristen taitojen omaksumisessa. Monissa tapauksissa sekä puheen että liikkumisen opettelua vaikeuttaa hypotonia. KAT6A-oireyhtymän yhteydessä esiintyy myös lievää tai keskivaikeaa kehitysvammaisuutta. Epilepsia esiintyy joskus. Käytöspiirteinä on kuvattu levottomuutta, turhautumista ja stereotyyppisiä toimintoja. Joskus on esiintynyt kuulo- ja tuntoaistin yliherkkyyttä sekä nukahtamisvaikeuksia ja uniapnea. Univaikeudet ovat yleensä helpottuneet lapsen kasvun myötä. Ruoansulatusjärjestelmän ongelmia on esiintynyt KAT6A-oireyhtymän yhteydessä usein. Monilla vauvoilla syömisvaikeuksia ovat aiheuttaneet vaikea refluksi ja oksentelu, jotka voivat kuitenkin lievittyä kehityksen myötä. Taipumus ummetukseen saattaa vaatia lääkitykseen turvautumista. KAT6A-oireyhtymään on liittynyt myös suolen virhekiertymä, joka hoitamattomana aiheuttaa suolitukoksia ja kuolioita.

KAT6A-oireyhtymän yhteydessä on kuvattu ulkonäköpiirteinä poikkeava nenä, ohut ylähuuli, korvien poikkeuksellisen matala sijainti, pieni leuka ja ptoosi. Näön poikkeavuuksiin voivat kuulua lisäksi karsastus ja amblyopia. Osalla potilaista todetaan mikrokefalia, joka voi liittyä kraniosynostoosiin. Myös hampaiden poikkeavuudet ovat mahdollisia. Hampaat voivat olla poikkeuksellisen pienet tai ne voivat poiketa normaaleista hampaista muotonsa tai lukumääränsä osalta. Noin puolissa tapauksista KAT6A-oireyhtymään on liittynyt jokin sydämen rakennepoikkeama, kuten avoin valtimotiehyt. KAT6A-oireyhtymään voi kuulua taipumus toistuviin infektioihin, joita voi esiintyä ainakin ylähengitysteissä, virtsateissä ja korvissa. On mahdollista, että oireistoon liittyy immuunipuolustuksen puutteellisuutta.

KAT6A-oireyhtymän diagnoosiin päästään kliinisen kuvan tarkastelulla ja geenitutkimuksella. Hoito on oireenmukainen.

## Lähteet
Gustav Magnusson

**Gustav "s4" Magnusson** (s. 1. huhtikuuta 1992) on ruotsalainen ammattilaistason ''Dota 2'' -pelaaja. Hän edustaa nykyään Alliancea. Hänen uransa kohokohtia ovat olleet muun muuassa voitot turnauksista The Boston Major 2016 ja The Kiev Major 2017. Magnussonia pidetään yhtenä kaikkien aikojen parhaista Dota 2 -pelaajista. 

Magnusson on saavuttanut rahaa pelaamisesta yli 2 miljoonaa dollaria. 

## Lähteet
Freedesktop.org

**freedesktop.org** on projekti, jonka tavoitteena on vapaiden ohjelmistojen työpöytäympäristöjen kehittäminen ja standardointi. 
Projektin aloitti GNOMEa Red Hatilla kehittänyt Havoc Pennington maaliskuussa 2000.

Freedesktop.org on löyhästi organisoitunut. Se ei itsessään kehitä ohjelmistoja, vaan tarjoaa niille palvelintilaa ja tietojärjestelmäpalveluita. Osa projekteista on jossain vaiheessa lähtenyt, tai siirretty freedesktop.orgin palvelimille.

Alkuperäinen nimi oli X Desktop Group, josta tulee eräissä standardeissa ja tekniikoissa käytettävä XDG-lyhenne (nykyisin virallisesti *Cross-Desktop Group*).

## Freedesktop.orgin projekteja
* X Window Systemin grafiikkalaajennus Render Extension, RandR (X Resize, Rotate and Refresh Rate extension), anti-aliasoitujen fonttien piirto Xft, Fontconfig, Cairo kaksiulotteisen vektorigrafiikan piirtoon, Direct Rendering Infrastructure ja Mesa 3D -OpenGL-kirjasto kolmiulotteiseen grafiikkaan, vaAPI (Video Acceleration API), Xlibin korvaava XCB-kirjasto. 

* Wayland-protokolla, ml. pixman, Cairo -kirjastot
* D-Bus-projekti
* PDF-tiedostojen käsittelyohjelma Poppler
* GStreamer, PulseAudio, PipeWire, videon ja äänen käsittelyyn
* FreeType, Fontconfig, Xft, kirjaintyyppien käsittelyyn
* NetworkManager, ModemManager verkkoyhteyksien asetuksia varten
* GeoClue, palvelu paikannukseen esim. WLANin, GPS:n tai IP-osoitteen avulla
* PolicyKit is a toolkit allowing unprivileged applications to configure and access privileged services and interfaces.
* realmd, DBUS-palvelu, joka sallii autentikoinnin domainin tai esimerkiksi Active Directoryn avulla
* upower, kannettavien virranhallintaan, kuten akun tai latauksen tilan näyttämiseen

* LibreOffice, jota kehittää  The Document Foundation käyttää freedesktop.orgin palveluista esim. lähdekoodin säilyttämiseen ja postituslistojen ylläpitoon.

## Lähteet
Loeys–Dietzin oireyhtymä

**Loeys–Dietzin oireyhtymä** on vallitsevasti periytyvä sidekudossairaus. Sille tyypillisiä piirteitä ovat kitalakihalkio, kaksiosainen kitakieleke, hypertelorismi, aortan pullistuma ja dissekaatio sekä valtimoiden merkittävä kiemuraisuus. Joskus Loeys–Dietzin oireyhtymään kuuluvat myös kraniosynostoosi, Arnold–Chiarin epämuodostuma, kampurajalka ja avoin valtimotiehyt. Pullistumia ja dissekaatioita voi myös esiintyä muissa valtimoissa kuin aortassa.

Loeys–Dietzin oireyhtymästä kärsivillä potilailla verisuonten seinämät ovat heikkorakenteiset. Tämä altistaa heidät jo nuorina vakaville aorttaongelmille, kuten dissekaatioille ja aneurysmille. Aortan laajentuman leikkaushoito on Loeys–Dietz-potilailla tarpeellista aiemmin kuin sen ilmetessä potilailla, joilla ei ole Loeys–Dietzin oireyhtymää. Loeys–Dietzin oireyhtymään ei Marfanin oireyhtymästä poiketen yleensä liity pitkien luiden liikakasvua tai mykiön siirtymää. Loeys–Dietzin oireyhtymään liittyvä valtimotauti on usein aggressiivisempi kuin Marfan-potilailla ja johtaa siten nopeammin aortan dissekaatioon tai repeytymiseen.

Loeys–Dietzin oireyhtymä on kuvattu ensimmäisen kerran vuonna 2005. Se voidaan jakaa edelleen alatyyppeihin sen taustalla olevan geenivirheen mukaan. Sitä aiheuttavat mutaatiot geeneissä TGFBR1, TGFBR2, SMAD2, SMAD3, TGFB2 ja TGFB3. Tyypillisesti mutaatiot geeneissä TGFBR1, TGFBR2 ja SMAD3 aiheuttavat vaikeamman taudinkulun kuin muiden geenien virheistä johtuvat Loeys–Dietz-tapaukset.

## Lähteet
DM1-tauti

**DM1-tauti** eli **synnynnäinen myotoninen dystrofia** tai **Steinertin tauti** on perinnöllinen lihasdystrofia, joka vahingoittaa useita elimiä. Se aiheuttaa muun muassa myotoniaa eli lisääntynyttä lihasjänteyttä. DM1-taudin vaikeusasteessa on huomattavia yksilöllisiä eroja, mutta sille tyypillistä on aikuisiällä puhkeavaa DM2-tautia vaikeampi oirekuva.

DM1-tautiin ei yleensä kuulu havaittavaa myotoniaa alle kymmenen vuoden iässä. Hyvin varhaisia merkkejä taudista voivat olla runsas lapsivesi, sikiön vähäinen liikkuvuus ja vastasyntyneellä ilmenevät hengitysvaikeudet. Tyypillisimpiä lapsuusiän oireita DM1-taudissa ovat hypotonia, ilmeettömyyttä aiheuttava kasvolihasten heikkous, motoriset ja kognitiiviset kehitysviiveet, kampurajalkaisuus sekä vaikeudet hengittämisessä, imemisessä ja nielemisessä. Näiden lisäksi esiintyy kävelyvaikeuksia. Hypotonia vähenee kasvun myötä. Hypotonia on DM1-tautia sairastavilla lapsilla selkeintä niissä lihaksissa, jotka sijaitsevat etäällä vartalosta. DM1-tautiin liittyy myös endokrinologisia ongelmia, ruoansulatuselimistön ongelmia, rytmihäiriöalttiutta, harmaakaihia ja hengityslihaslaman riski nukutuksessa. 

DM1-taudin taustalta löydettiin vuonna 1992 kromosomin 19 DMPK-geenissä sijaitseva CTG-toistojaksolaajentuma. Toistojaksojen suurempi lukumäärä korreloi sairauden vaikeusasteen kanssa ja kasvaa taudin siirtyessä sukupolvelta toiselle (antisipaatio). Periytymistapa on autosomaalinen ja vallitseva. Jostain syystä tauti periytyy äidiltä, mutta ei isältä. Varmuus diagnoosista saadaan perimätutkimuksella. Hoito on oireenmukainen.

DM1-tauti on aikuisilla yleisin lihasdystrofia. 1980-luvulla ilmaantuvuudeksi arvioitiin noin 1/8&nbsp;000. Myöhemmässä tutkimuksessa on havaittu DM1-taudista kärsivän jopa yhden ihmisen 2&nbsp;100:sta, mikä viittaa siihen, että alidiagnosointia on esiintynyt.

## Lähteet
Safari-ralli 1992

**Safari-ralli 1992** (viralliselta nimeltään *40. Safari Rally*) oli rallin maailmanmestaruussarjan kilpailu kaudella 1992. Kilpailu järjestettiin 27. maaliskuuta&ndash;1. huhtikuuta 1992. Kilpailu oli kauden neljäs ja se järjestettiin avoimilla tieosuuksilla, joilla oli 105 tarkastuspistettä. Kilpailussa ajanotto oli  matkalla ja kilpailun kokonaispituus oli .

## Tulokset

## Lähteet
Artour Babaev

**Artour ”Arteezy” Babaev** (s. 1. heinäkuuta 1996) on kanadalais-uzbekistanilainen *[[Dota 2]]* -ammattilainen, jota pidetään laajalti yhtenä kaikkien aikojen parhaista pelaajista. Babaev saavutti 11 000 MMR:n rajan 18. lokakuuta 2020.

Babaev syntyi Uzbekistanissa, jossa hän myös kasvoi veljensä ja sisarensa kanssa. Myöhemmin hän muutti Vancouveriin, Kanadaan.

## Lähteet

## Aiheesta muualla
Kristinusko Virossa

Tämä artikkeli kertoo **kristinuskosta Virossa**. Viron väestöstä 28,3 prosenttia kuuluu kristillisiin kirkkokuntiin. Viron suurimmat kirkkokunnat ovat ortodoksinen kirkko, johon kuluu 16,2 prosenttia väestöstä ja luterilainen kirkko, johon kuuluu 9,9 prosenttia väestöstä. Muihin kristillisiin kirkkokuntiin, kuten metodisteihin, adventisteihin, roomalaiskatolisiin ja helluntailaisiin kuuluu 2,2 prosenttia väestöstä. Viro on yksi Euroopan vähiten uskonnollisista maista.

## Historia
Kristinusko saapui Viroon ensimmäisen kerran Tanskasta ja Saksasta 1200-luvulla. Viro omaksui luterilaisen uskonpuhdistuksen 1500-luvulla. Ortodoksisuus tuli Viroon Venäjän vaikutuksen kautta. Ortodoksisessa kirkossa syntyi 1990-luvun lopussa konfliktitilanne, joka ratkaistiin luomalla kaksi erillistä lainkäyttöaluetta Moskovan patriarkaatin ja Konstantinopolin patriarkaatin välille.

### Itsenäisessä Virossa
Kommunistinen järjestelmä murentui vuodesta 1989 alkaen. 1990-luvun alku oli Virossa voimakkaan uskonnollistumisen aikaa. Vuonna 1990 vapaaehtoisen jäsenmaksun luterilaiselle kirkolle maksoi 76 000 virolaista ja kastettuja oli 18 600. Tämän jälkeen kastettujen ja veroa maksavien osuus on vähentynyt. Vuoden 1990 luvut olivat erityisesti vastareaktio neuvostoajalle.

## Tunnustuskunnat
Viron suurin tunnustuskunta on ortodoksiset kristityt. Moskovan patriarkaatin alaiseen ortodoksiseen kirkkoon kuuluu pääaisassa venäläisväestöä. Konstantinopolin patriarkaatin alaiseen ortodoksikirkkoon kuuluu enimmäkseen etnisiä virolaisia. Vuonna 2009 Konstantinopolin alaisella kirkolla oli 27 000 jäsentä. Lisäksi Itä-Virossa Peipsijärven rannalla asuu vanhauskoisia.

### Protestantismi
Luterilaisuutta Virossa edustaa Luterilaiseen maailmanliittoon kuuluva Viron evankelis-luterilainen kirkko. Kirkolla oli vuonna 2023 yhteensä 160&nbsp;000 jäsentä.

Baptistista liikettä Virossa edustaa Viron evankelisten kristittyjen ja baptistien liitto. Baptistiliittoon kuului vuonna 2025 yhteensä 85 seurakuntaa ja sillä on 6&nbsp;465 jäsentä.

### Katolinen kirkko

Virossa oli vuonna 2022 yhteensä noin 6&nbsp;700 katolisen kirkon jäsentä, mikä oli noin 0,5 prosenttia maan väestöstä. Virossa toimii yksi katolinen hiippakunta: Tallinnan roomalaiskatolinen hiippakunta. Hiippakunnan piispana on toiminut vuodesta 2005 lähtien Philippe Jourdan.

## Lähteet
Georg Stang

**Hans Georg Jacob Stang** (17. helmikuuta 1858 Kristiania – 11. syyskuuta 1907 Kristiania) oli norjalainen upseeri, joka toimi maan puolustusministerinä vuosina 1900–1903. Vuodesta 1903 hän toimi Oscarsborgin linnoituksen komentajana. Sotilasarvoltaan hän oli eversti.

Stangin isä oli poliitikko Jacob Stang.


Georg stang grav.jpg|Gustav Lærumin veistämä Stangin hautamuistomerkki Vår Frelsers -hautausmaalla Oslossa.


## Lähteet

## Aiheesta muualla
Stang

**Stang** on seuraavien henkilöiden sukunimi:

* Arnold Stang (1918–2009), yhdysvaltalainen näyttelijä
* Emil Stang (1834–1912), Norjan pääministeri
* Fredrik Stang (1867–1941), norjalainen juristi ja poliitikko
* Fredrik Stang Lund (1859–1922), norjalainen juristi ja poliitikko
* Georg Stang (1858–1907), norjalainen upseeri ja poliitikko
* Jacob Stang (1830–1907), norjalainen poliitikko
Vår Frelsers gravlund

**Vår Frelsers gravlund** on Oslossa St. Hanshaugenin kaupunginosassa Gamle Akerin kirkon vieressä sijaitseva hautausmaa. Se perustettiin vuonna 1808 ja sen pinta-ala on nykyisin 8,6 hehtaaria. Vuonna 1969 uusien hautojen perustaminen kiellettiin, mutta uurnahautaus sallittiin 2009.

## Kuuluisia haudattuja

* Ivar Aasen, uusnorjan kirjakielen luoja
* Richard Andvord, liikemies
* Peter Christen Asbjørnsen, kansansatujen keräilijä
* Bjørn Bjørnson, näyttelijä ja teatterinjohtaja
* Bjørnstjerne Bjørnson, runoilija
* Elias Blix, virsirunoilija ja uusnorjan edistäjä
* Camilla Collett, kirjailija ja naisasianainen
* Johanne Dybwad, näyttelijä
* Klaus Egge, säveltäjä
* Hans Gude, taidemaalari
* Carl Joachim Hambro, oikeistopoliitikko ja lehtimies
* Henrik Ibsen, näytelmäkirjailija
* Christian Krohg, taidemaalari
* Gina Krog, naisasianainen
* Edvard Munch, taidemaalari
* Rikard Nordraak, säveltäjä
* Alf Prøysen, kirjailija ja muusikko
* Johan Svendsen, säveltäjä
* Johan Sverdrup, Norjan pääministeri 1884–1889
* Marcus Thrane, työväenliikkeen pioneeri
* Martin Tranmæl, työväenpuolueen poliitikko
* Johan Sebastian Welhaven, runoilija
* Henrik Wergeland, runoilija
* Arnulf Øverland, runoilija ja vastarintamies

## Lähteet

## Aiheesta muualla
Morningside Heights

**Morningside Heights** on New York Cityn kaupunginosa Manhattanin alueella, joka kuuluu Communition District 9:ään. Alue on tunnettu useista opiskelulaitoksistaan, joista yksi on esimerkiksi Columbian yliopisto. 

Alue sijaitsee Manhattanin saaren länsilaidalla, lähialueinaan Upper West Side etelässä, Manhattanville pohjoisessa ja Harlem idässä. Morningside Heights ulottuu 110. Streetiltä 125. Streetille, eli Riverside Drivelle ja Morningside Parkin välille.

Morningside Heightsin alueella asuivat alun perin Amerikan alkuperäisasukkaat, kunnes sinne muutti hollantilaisia uudisasukkaita 1600-luvulla. 1800-luvun loppupuolella alueelle siirtyi Columbian yliopisto sekä muita opiskelulaitoksia, mikä houkutteli paikalle opiskelijoita. Alueelle rakennettiin myös kirkkoja 1900-luvun alkupuolella, jolloin alueelle muutti myös uskonnollisia yhdyskuntia.  

## Lähteet
Tikanmaan kvartsilouhos

**Tikanmaan kvartsilouhos** on Tervolan Jouttiaapassa sijaitseva louhos, josta Lohja Rudus Oy louhi vuosina 1980-1984 kvartsiittia. Yhteensä louhittiin 71 050 tonnia kiveä, esiintymän kvartsipitoisuus oli korkea 80 prosenttia.

Tikanmaan avolouhos on nykyisin täyttynyt vedellä ja alueelle on jäänyt jonkin verran käyttämätöntä kvartsimursketta. Louhoksen vieressä on laavu ja louhosta käytetään uimapaikkana.

## Lähteet
Isokaunokainen

**Isokaunokainen** (*Bellis sylvestris*) on asterikasvien (Asteraceae) heimoon kuuluva kasvilaji. Se on luokiteltu myös nurmikaunokaisen alalajiksi (*Bellis perennis* ssp. *sylvestris*).

Isokaunokainen on monivuotinen kasvilaji, jolla on mehevät juuret. Se muodostaa maanrajaan lehtiruusukkeen, jonka keskeltä kohoaa tavallisesti lehdetön varsi. Varren päähän kehittyy halkaisijaltaan 2–4 cm oleva, keltakehräinen mykerökukinto. Ruusukkeena kasvavat lehdet ovat 1,5–18 cm pitkät ja 0,5–2,5 cm leveät, muodoltaan pitkänsoikeita tai hieman vastapuikeita, kolmisuonisia ja vihreitä. Lehdet kapenevat tyveään kohti, mutta niissä ei ole selvästi erottuvaa lehtiruotia. Isokaunokaisen hedelmät ovat karvaisia pähkylöitä, joissa voi joskus olla jäljellä surkastunut ja lyhythaiveninen pappus.

Isokaunokainen kasvaa kosteilla niityillä, puutarhoissa ja kausivihannilla pensastomailla usein hieman varjossa. Lajia tavataan merenpinnan tasosta aina 1400 metrin korkeuteen saakka. Isokaunokaista tavataan luonnossa laajalti Välimeren ympäristössä.

## Lähteet